wickkiey/tamil-wikipedia-markdown huggingface dataset:
# 2 ஸ்டேட்ஸ்



**2 ஸ்டேட்ஸ்** என்பது 2014 ஏப்ரல் 18 வெளிவந்த பாலிவுட் காதல் திரைப்படம் ஆகும். இந்த திரைப்படம் 2 ஸ்டேட்ஸ்: தி ஸ்டோரி ஆஃப் மை மேரேஜ் நாவலை அடிப்படையாக வைத்து **அபிஷேக் வர்மன்** இயக்கியுள்ளார். இந்தத் திரைப்படத்தில் கதாநாயகனாக அர்ஜுன் கபூர் பஞ்சாபிப் பையனாகவும் மற்றும் கதாநாயகி அலீயா பட் தமிழ்ப் பெண்ணாகவும் நடித்துள்ளார்கள். தமிழ்த் திரைப்பட நடிகை ரேவதி, அலீயா பட்டின் தாயாக நடித்துள்ளார் என்பது குறிப்படத்தக்கது.  

## நடிகர்கள்

- அர்ஜுன் கபூர் - கிரிஷ் மல்ஹோத்ரா
- அலீயா பட் - அனன்யா சுவாமிநாதன்
- ரேவதி
- அம்ரிதா சிங்
- சிவகுமார் சுப்ரமணியம்
- ரோனித் ராய்
- சாரங் நடராஜன்

## கதை
பஞ்சாபைச் சேர்ந்த இளைஞனுக்கும், தமிழ் நாட்டைச் சேர்ந்த இளம்பெண்ணுக்கும் இடையில் காதல் மலர்கிறது. கல்லூரியில் காதல் வயப்பட்ட இருவரும், தங்கள் காதலை தொடர்கின்றனர். வேலை கிடைத்தவுடன், தங்கள் பெற்றோரை சம்மதிக்க முயல்கின்றனர். தங்கள் குடும்பத்துப் பிரச்சனைகளை இருவருமாக தீர்த்து வைத்து, தங்கள் பெற்றோரை சம்மதிக்கச் செய்து, திருமணம் முடிக்கின்றனர். திரைப்படத்தின் இடையே தமிழ் வசனங்கள் இடம் பெற்றுள்ளன.  

## படப்பிடிப்பு
சென்னை, டெல்லி, அகமதாபாத் மற்றும் இந்திய மேலாண்மை கழகம் அகமதாபாத் போன்ற இடங்களில் படப்பிடிப்பு எடுக்கப்பட்டுள்ளது.
# தமிழ்நாடு பேரிடர் மேலாண்மை ஆணையம்


**தமிழ்நாடு பேரிடர் மேலாண்மை ஆணையம்** புயல், சுனாமி, மழை வெள்ளம் மற்றும் வறட்சி உள்ளிட்ட பேரிடர்களை எதிர்கொள்ளவும், பாதிக்கப்பட்டவர்களுக்கு உதவிகள் வழங்கவும் முதலமைச்சர் தலைமையில் தமிழ்நாட்டில் செயல்படுகிறது. மாநிலத்தில் ஏற்படும் பேரிடர் காலங்களில் நிவாரணப்பணிகளை பேரிடர் மேலாண்மை ஆணையம் பகிர்ந்து வழங்கும். மேலாண்மை ஆணையத்தோடு மாநில அளவிலான நடவடிக்கைக் குழுவும் இணைந்து செயல்படும்.  

பேரிடர் காலங்களில் மாநில வருவாய்த் துறைச் செயலாளர், ராணுவம் மற்றும் துணை ராணுவம், ஊர்காவல் படை, ரயில்வே மற்றும் தொலைத்தொடர்பு துறை முதலியவற்றுடன் தொடர்பு கொண்டு அவர்களின் உதவியை பெறுவார். நிவாரணப் பணிகளுக்காக மாநில நிவாரண ஆணையருக்குத் தேவைப்படும் நிதியையும் அரசு வருவாய்த் துறை வழங்கும்.  

### பேரிடர் மேலாண்மை ஆணையம் மேற்கொள்ளும் பணிகள்

- பேரிடர் கொள்கைகளில் உரிய பரிந்துரைகளை சமர்ப்பித்தல்
- பேரிடருக்குப் பிறகு நிவாரணம் வழங்குவதற்கான வழிமுறைகள்
- மாநிலப் பேரிடர் மேலாண்மை திட்டத்துக்கு அனுமதி வழங்குதல்
- பல்வேறு துறைகளை ஒருங்கிணைத்து செயல்படுதல்
- பேரிடர் மேலாண்மை மற்றும் மறுவாழ்வுப் பணிகளை தொடர்ந்து கண்காணித்தல்

### பேரிடர் காலத்தில் உடனிணைந்து பணியாற்றுவோர்
- மாநில நிவாரண ஆணையர் தலைமையில் வருவாய் நிர்வாகத்தின் பேரிடர் மேலாண்மை மற்றும் மீட்புத் துறை
- மாவட்ட ஆட்சியர்கள் தலைமையிலான மாவட்ட நிர்வாகம்
- வருவாய் கோட்டாட்சியர் மற்றும் வட்டாச்சியர் உள்ளிட்டோர் அடங்கிய கோட்ட அளவிலான குழுக்கள், உள்ளாட்சி அமைப்புகள்
- தன்னார்வ தொண்டு அமைப்புகள்
- அரசு நிறுவனங்கள் மற்றும் அரசுசாராத நிறுவனங்கள்

## அவசரகால நடவடிக்கைக் குழு
பேரிடர் காலங்களில் மாநில நிவாரண ஆணையர் தலைமையில் அவசர கால நடவடிக்கைக் குழு அமைக்கப்படும். இந்தக் குழு மாநில அளவிலான பேரிடர் மேலாண்மை ஆணையத்தின் நடவடிக்கைகளின் முகமையாக இருக்கும். மாநில அளவிலான திட்டங்கள் மாநில நிவாரண ஆணையரால் மாவட்ட ஆட்சியர்கள் மற்றும் பிற துறைகளோடு கலந்தலாசித்து வகுக்கப்படும். வறட்சியால் பாதிக்கப்பட்ட பகுதிகளும் பாதிக்கப்பட்டவர்களுக்கு வழங்க வேண்டிய நிவாரணமும் மாநில நிவாரண ஆணையரால் பேரிடர் மேலாணமை ஆணையகத்திற்கு பரிந்துரைக்கப்படும்.  

### மாவட்டக் குழுக்கள்
மாவட்ட அளவிலான அவசரகால நடவடிக்கைக் குழுக்கள் அந்தந்த மாவட்ட ஆட்சியர் தலைமையில் செயல்படும். பேரிடர் காலத்தின்போது ராணுவம் மற்றும் துணை ராணுவப் படை, ரயில்வே, தொலைத்தொடர்பு துறை ஆகியோருடன் மாவட்ட ஆட்சியர் இணைந்து பணியாற்ற வேண்டும். காவல்துறையினர், ஊர்க்காவல் படையினர், வனத்துறையினர் உள்ளிட்ட அனைத்து அரசுப் பணியாளர்களும் மாவட்ட ஆட்சியரின் தலைமையின் கீழ் பணியாற்ற வேண்டும்.  

## பேரிடர் மேலாண்மைக்கு நன்கொடை
பேரிடர் காலங்களில் பன்னாட்டு, தேசிய அளவிலான அறக்கட்டளைகள் மற்றும் தொண்டு நிறுவனங்கள் பேரிடர் மேலாண்மை நிதியுதவிகளைப் பெறுவதற்கு தமிழ்நாடு அரசின் முன்அனுமதியைப் பெற வேண்டும். மேலும் பெறும் நிதிக்கான கணக்கைப் பராமரிக்க வேண்டும்.  

## இதனையும் காண்க
- தேசியப் பேரிடர் மேலாண்மை ஆணையம்
- பேரிடர் மேலாண்மைச் சட்டம், 2005
## ஆதாரம்
- தமிழ்நாடு அரசின் இணையதளம்
- முதல்வர் தலைமையில் மாநில பேரிடர் மேலாண்மை ஆணையம்: அரசு அறிவிப்பு
# இரியோ கிராண்டு டோ நார்த்



**இரியோ கிராண்டு டோ நார்த் ** (*Rio Grande do Norte*, பொருள்: "பெரும் வடக்கு ஆறு", பொடன்ஜி ஆற்று முத்துவாரத்தில் இருப்பதை யொட்டி இப்பெயர் எழுந்துள்ளது.) பிரேசிலின் 26 மாநிலங்களில் ஒன்றாகும். நாட்டின் வடகிழக்கு மண்டலத்தில் அமைந்துள்ள இந்த மாநிலம் தென் அமெரிக்கக் கண்டத்தின் மிகுந்த வடகிழக்கு மூலையில் அமைந்துள்ளது. இதன் புவியியல் இருப்பிடத்தால் மிகவும் வாய்ப்புள்ள முக்கியத்துவத்தைப் பெறுகிறது. இதன் தலைநகரம் நதால் ஆகும்.  

அமெரிக்காக்களிலேயே மிகவும் தூய்மையான காற்று இங்குதான் நிலவுவதாக தேசிய வானூர்தியியல் மற்றும் விண்வெளி நிர்வாகம் கூறியுள்ளது. 410&nbsp;கி.மீ. (254&nbsp;மைல்) தொலைவுள்ள கடற்கரை, மிகுந்த சூரிய ஒளி, தேங்காய்கள் மற்றும் காயல்கள் மிகுந்த சுற்றுலாப் பயணிகளை ஈர்க்கின்றன. தென் அத்திலாந்திக்குப் பெருங்கடலில் உள்ள ஒரே பவளத்தீவான ரோகாசு பவளத்தீவு இந்த மாநிலத்தில்தான் உள்ளது.  

இம்மாநிலத்தின் முதன்மைத் தொழிலாக சுற்றுலாத் துறை உள்ளது. பெட்ரோலியம் ஆழ்ந்தெடுத்தல் (நாட்டின் இரண்டாவது பெரிய உற்பத்தியாளர்), வேளாண்மை, பழத்தோட்டங்கள், கனிம அகழ்வு, கடலுப்பு உற்பதி ஆகியன பிற முக்கியத் தொழில்களாக அமைகின்றன. பெர்னான்டோ டெ நோரோன்கா தீவுக்கூட்டதிற்கு அண்மையில் இந்த மாநிலம் அமைந்துள்ளது.  

இப்பகுதியில் பிறந்த *லூயி டா காமரா காசுத்தொ* இப்பகுதி மக்களின் நாட்டுப்புறக் கதைகளை தொகுத்துள்ளார்.  

## மேற்சான்றுகள்
# திருக்கோடிக்காவல் கிருஷ்ணர்

**திருக்கோடிக்காவல் கிருஷ்ணர்** (*Thirukodikaval Krishnar*, 1857-1913) தமிழகத்தைச் சேர்ந்த ஒரு கருநாடக இசை வயலின் வாத்தியக் கலைஞராவார்.  

## இளமைக்காலம்
இவரது தகப்பனார் குப்புசுவாமி (பாகவதர்) இசைப் பேருரைகள் ஆற்றும் கலைஞர். கிருஷ்ணர் தொடக்கத்தில் தனது தந்தையாரிடம் இசை பயின்றார். பின்னர் கொடவாசல் வெங்கடராமரிடம் இசை கற்றுக்கொண்டார். வெங்கடராமர் தான வர்ணங்கள் இயற்றுவதில் வல்லவர்.  

கிருஷ்ணருக்குக் குரல் வளம் நன்றாக இருக்கவில்லை. ஆகவே, ஆசிரியர் அவரை வயலின் கற்றுக்கொள்ளுமாறு கூறினார்.  

எனவே அவர் பிடில் சுப்பாவிடம் வயலின் கற்றுக் கொள்ளத் தொடங்கினார். பின்னர் முத்துசுவாமி சிஷ்ய பரம்பரையில் வந்த சாத்தூர் பஞ்சுவிடம் இசை கற்றார். இவருடன் கூட வீணை தனம்மாள், நாதசுவரம் வித்துவான் திருப்பாம்புரம் நடராஜசுந்தரம் ஆகியோரும் பஞ்சுவிடம் இசை பயின்றனர்.  

## இசை அநுபவங்கள்
தொடக்கக் காலத்தில் மட்டுமன்றி பிற்காலத்திலும் கூட வயலின் வாத்தியத்தை கருநாடக இசைக்கு ஏற்றவாறு எவ்வாறு மேம்படுத்தலாம் என்பது பற்றி எந்நேரமும் அர்ப்பணிப்பு சிந்தையுடன் செயற்பட்டார்.  

ஒவ்வொரு நாளும் சரளி வரிசை, தானம் என்பவற்றை சாதகம் செய்தார். மிகக் குறைந்த கதியில் தொடங்கி நான்கு ஸ்தாயிகளில் பயிற்சி செய்தார். அத்துடன் வில்லின் ஒரு அசைவிலே 4, 8, 16, 32 இசைக்குறிப்புகளை எழுப்ப பயிற்சி பெற்றார். ஒவ்வொரு நாளும் நான்கு வர்ணங்கள் வாசிப்பார்.  

ஆயினும், வயலின் ஒரு பக்கவாத்திய இசைக் கருவி என்பதும் பிரதான பாடகரின் இசையை பிரகாசிக்கச் செய்வதே வயலின் வித்துவானின் கடமை என்ற நினைவும் அவருக்கு இருந்தது.  

அவர் வயலின் வாசிக்கும்போது வெறுமனே இசைக்கோலங்கள் போடுவதில்லை. பாடகர் பாடும் ஒவ்வொரு சொல்லையும் திருப்பிச் சொல்வது போல் இருக்கும்.  

## அரங்கிசை நிகழ்ச்சிகள்
அக்காலத்தின் பிரபல வித்துவான்களான மகா வைத்தியநாதர், பட்னம் சுப்பிரமணியர் போன்றவர்களின் இசைக்கச்சேரிகளுக்கு வயலின் வாசித்துள்ளார்.  

ஒரு சமயம் திருமண வைபவம் ஒன்றின்போது கோனேரிராஜபுரம் வைத்தியநாதரின் இசைக்கச்சேரிக்கு கிருஷ்ணர் வயலின் வாசித்தார். கும்பகோணம் அழகநம்பி மிருதங்கம், புதுக்கோட்டை தட்சணாமூர்த்தி கஞ்சிரா, உமையாள்புரம் சுந்தரம் கடம் வாசித்தனர். கச்சேரி நான்கு மணி நேரம் நடைபெற்றது.  

அச்சமயம் சிறுவனாக இருந்த அரியக்குடி இராமானுஜர் தனது தகப்பனாரான திருவேங்கடதாருடன் வந்திருந்தார். பிரதான கச்சேரி முடிந்ததும் சிறுவனைப் பாட வைத்தனர். மிகப் பெரிய பக்க வாத்திய வித்துவான்களுக்கு மத்தியில் உட்காரப் பயந்து சிறுவன் இராமானுஜன் ஒரு ஓரமாக உட்கார்ந்தான். அச்சமயம் திருக்கோடிக்காவல் கிருஷ்ணர் சிறுவனை நோக்கி "முன்னுக்கு வா" என்று கூறினார். அவர் மேடையில் முன்னுக்கு வா என்ற கருத்தில் சொன்னாலும் அதுவே ஆசீர்வாதமாக அமைந்து பின்னாளில் அரியக்குடி இராமானுஜர் மிகப் பெரும் இசைக் கலைஞரானார்.  

## மாணாக்கர்கள்
செம்மங்குடி நாராயணசுவாமி, திருக்கோடிக்காவல் இராமசுவாமி ஆகியோர் இவரது மாணாக்கர்கள் ஆவர். செம்மங்குடி சீனிவாசர் இவரின் மருகராவர்.  

## அரச பணி
இவர் அக்கால அரச பதவியான கிராம முன்சீப் ஆக இருந்தார். ஆனால் அப்போதிருந்த வெள்ளைக்கார நிருவாக அதிகாரி இவர் இசை நிகழ்ச்சிகளில் பங்குபற்றுவதாகக் கூறி பதவியை பறித்துவிட்டார். ஆயினும் இவர் வாதாடி அந்த வேலையை தனது மகனுக்கு வாங்கிக் கொடுத்தார்.
# நளனும் நந்தினியும்



**நளனும் நந்தினியும்** 2014 இல் வெளியான இந்தியத் தமிழ் காதல் திரைப்படமாகும். இதனை வெங்கடேசன் ஆர் இயக்கியிருக்கிறார். இவர் இயக்குநர் வெங்கட் பிரபுவிடம் துணை இயக்குனராகப் பணியாற்றியவர்.  

## நடிகர்கள்
- வெங்கட் பிரபு கௌரவத் தோற்றம்
- மைக்கெல் தங்கதுரை நலன்
- நந்திதா (நடிகை) - நந்தினி
- ஜெயப்பிரகாசு - துரைப்பாண்டி
- அழகம்பெருமாள் - அருணாச்சலம்
- ரேணுகா ராஜலட்சுமி
- சௌந்திர ராஜா முத்து
- சூரி சிவபாலன்
- சுஜாதா

## ஆதாரம்
# விக்கிப்பீடியா:2013 தொடர் கட்டுரைப் போட்டி/முன்பதிவு/மார்ச், 2014

2013 தொடர் கட்டுரைப் போட்டியை முன்னிட்டு பெப்ருவரி மாதத்தில் இங்குள்ளவற்றிலிருந்து நீங்கள் விரிவாக்க விரும்பும் தலைப்புகளை இங்கு முன்கூட்டியே பதிவு செய்யலாம்.  

பல பயனர்கள் ஒரே நேரத்தில் ஒரு கட்டுரை குறித்து இரட்டிப்பு வேலை செய்ய வேண்டாம் என்பதற்காக மட்டுமே இந்த ஏற்பாடு. எந்த விக்கிப்பீடியரும் எந்தக்கட்டுரையையும் தொகுக்கலாம் என்ற வழமையான நடைமுறையை இது தடுக்காது.  

ஒரு பங்களிப்பாளர் ஒரே நேரத்தில் 10 கட்டுரைகளுக்கு மிகாமல் முன்பதிவு செய்வது வரவேற்கத்தக்கது. இது அனைவருக்கும் ஈடுபாடு தர வல்ல நல்ல தலைப்புகள் கிடைக்க வழி வகுக்கும்.  

**நடப்பு முன்பதிவுகள்** (குறிப்பு:*முடிவுற்றவற்றை இங்கு* காணலாம்.)  

## நி.மாதவன்
1. சண்டை
1. பஞ்சாபி மொழி
1. பனி வளைதடியாட்டம்
1. பச்சை

## போட்டியாளர் 2
முகம்மது பர்ஸான்.  
உமர்  

## கில்லாடி ரங்கா
1. ஸ்டீவன் ஸ்பில்பேர்க்--கில்லாடி ரங்கா (பேச்சு) 14:15, 27 மார்ச் 2014 (UTC)

## போட்டியாளர் 4
சஞ்சீவினி  

வழிபாடு  

## போட்டியாளர் 5
நாகராணி  
1. போர்
# விக்கிப்பீடியா:2013 தொடர் கட்டுரைப் போட்டி/முடிவுகள்/மார்ச், 2014

2013 தொடர் கட்டுரைப் போட்டியை முன்னிட்டு பெப்ருவரி, 2014 மாதத்தில் நீங்கள் விரிவாக்கி முடித்த தலைப்புகளை இங்கு பதிந்து விடுங்கள். இதன் மூலம் யார் போட்டியில் முந்துகிறார், வெல்கிறார் என்பது தானாகவே தெரிந்து விடும்.  

**போட்டி விதிகள்**  

- **<big>இந்தப் பட்டியலில்</big>** உள்ள குறுங்கட்டுரைகளை 15360 பைட் அளவைத் தாண்டி விரிவாக்க வேண்டும்.
- 15360ஆவது பைட்டைச் சேர்க்கும் விக்கிப்பீடியர் அந்தக் கட்டுரையைத் தன் கணக்கில் சேர்த்துக் கொள்ளலாம்.
- 15360ஆவது பைட்டைச் சேர்த்த பிறகே உசாத்துணைகள், வெளியிணைப்புகள், நூல் பட்டியல் போன்று எளிதில் வெட்டி ஒட்டக்கூடிய பகுதிகளைச் சேர்க்க வேண்டும். அதற்கு முன்பு சேர்ப்பது யாவும் உரைப்பகுதியாக இருக்க வேண்டும். ஒவ்வொரு கட்டுரையிலும் தக்க சான்றுகள் சேர்க்க வேண்டும்.
- கட்டுரை உள்ளடக்கத்தின் தரம் வழமையான தமிழ் விக்கிப்பீடியா நடைமுறைகளுக்கு உட்பட்டு இருக்க வேண்டும்.

**விரிவான கட்டுரைக்கான சிறப்புப் பரிசு**  

- நீங்கள் பங்களிக்கும் முன்பு அக்கட்டுரை 30720 பைட்டு அளவை மிகாமல் இருந்திருக்க வேண்டும்.
- 76800 பைட்டைச் சேர்க்கும் போது அக்கட்டுரை உங்கள் கணக்கில் வரும். **அதன்பிறகு அதை உங்கள் கையொப்பத்தோடு விரிவான கட்டுரைப்பகுதியில் இடுங்கள்.**
- போட்டிக்கு வந்த கட்டுரைகளில் மிகவும் நீளமான கட்டுரையை எழுதியவருக்கு இந்த சிறப்புப் பரிசு சென்று சேரும்.

கட்டுரையை இங்கு முன்பதிவு செய்யலாம். முன்பதிவு கட்டாயம் இல்லை, பலர் ஒரே கட்டுரையை தவிர்க்கவே இந்த ஏற்பாடு ஆகும்.  

## குறும்பன்
1. போலந்து-லித்துவேனியா பொதுநலவாயம்

## ஜனனி

## சரவணன் பெரியசாமி
- நகைச்சுவை
- 
விலங்கியல்
 இப்பதிவில் இருந்து எடுக்கப்பட்டுள்ளது

## ஸ்ரீகர்சன்

1. அயர்லாந்து குடியரசு
1. உருக்கு
1. தாயக் கட்டை
1. பியர்
1. தொலைபேசி


#இதழ்
 தமிழ்ச் சிற்றிதழ்#விமர்சனங்கள் பகுதியில் இருந்து உள்ளடக்கங்கள் எடுக்கப்பட்டுள்ளன.  

#இந்தி
 இக்கட்டுரையில் இருந்து பெரும்பாலான உள்ளடக்க்ங்கள் எடுக்கப்பட்டுள்ளன.  

#துருக்கிய மொழி
  

#கிரேக்கம் (மொழி)
  

இன்னும் நிறைய ஆங்கிலச் சொற்கள் அப்படியே உள்ளன.--தென்காசி சுப்பிரமணியன் (பேச்சு) 16:58, 2 ஏப்ரல் 2014 (UTC)  

## நி.மாதவன்

#நெம்புகோல்
 வெளி இணைப்புகளின் பயிட்டுகளே அதிகம் வருகின்றன.  


#மழை  
1. பாம்பு
1. மாடு
1. வாற்கோதுமை

 பெப்ரவரி மாதம் விரிவாக்கப்பட்ட கட்டுரைகள்.  


#சமயம்
 இன்னும் நிறைய பைட்டுகள் கட்டுரையில் ஆங்கிலத்தில் உள்ளது. ஏராளமான வெட்டி ஒட்டல்கள்.  


#வைன்
 15360 பைட்டுகள் தாண்டவில்லை.  


#இருபுற வெடிக்கனி
 
 உள்ளே உள்ள ஆங்கில உள்ளடக்கமே 2000 பைட்டுகளைத் தாண்டுகிறது.  
1. மஞ்சள் (மூலிகை)

## நந்தினி
1. இந்தியப் பிரிவினை

## விரிவான கட்டுரைக்கான முன்மொழிவு

* தலைநகரம்--User:maathavan  
- இந்தியப் பிரிவினை-நந்தினி
- இந்தி--ஸ்ரீகர்சன் (பேச்சு) 16:13, 1 ஏப்ரல் 2014 (UTC)
 இக்கட்டுரையில் இருந்து பெரும்பாலான உள்ளடக்க்ங்கள் எடுக்கப்பட்டுள்ளன.

முதல் இரண்டு கட்டுரைகள் குறிப்பிட்ட பைட்டு அளவை தாண்டவில்லை.--தென்காசி சுப்பிரமணியன் (பேச்சு) 06:32, 7 ஏப்ரல் 2014 (UTC)  

கட்டுரைகள் அனைத்தும் சரிபார்க்கப்பட்டுவிட்டன. முடிவுகள் நாளை இற்றைப்படுத்தப்படும்.--தென்காசி சுப்பிரமணியன் (பேச்சு) 21:59, 4 ஏப்ரல் 2014 (UTC)  

## அண்மைய மாதங்களின் தரவுகள்
# சிவ சேனை (திரைப்படம்)



**சிவ சேனை** என்பது புலம்பெயர் தமிழர்களால் தயாரிக்கப்பட்ட முழுநீள அதிரடித் தமிழ்த் திரைப்படம் ஆகும். இது 2014 பெப்ரவரி 28 இல் இலண்டனில் வெளியானது. என். ராதா (நாகரத்தினம் ராதா) இதனை இயக்கித் தயாரித்துள்ளார். ஐரோப்பாவில் தயாரிக்கப்பட்ட இப்படத்தில் சுஜித், தர்ஷியா, அனுசுயா ஆகியோருடன் மற்றும் பலர் நடித்துள்ளனர். ராகம் புரொடக்சன்சு இதனை வெளியிட்டுள்ளது.  

## நடிகர்கள்
இப்படத்தில் கதாநாயகனாக சுஜித், இரண்டு கதாநாயகிகளாக தர்ஷியா, அனுசுயா ஆகியோரும் நடித்துள்ளனர். இவர்களுடன் ஜூட் தர்ஷன், அகிலா, இந்து, ஜான்சன், ராஜமோகன், ஜெய், ஜுதன் ஸ்ரீ, கிருஷாந்தி, ரோகினி, என்.ராதா ஆகியோர் நடித்துள்ளனர்.
# கலாவெரொக் கோட்டைமனை


**கலாவெரொக் கோட்டைமனை** (*Caerlaverock Castle*) என்பது 13ம் நூற்றாண்டில் கட்டப்பட்ட அகழியால் சூழப்பட்ட முக்கோண வடிவ கோட்டைமனை ஆகும். இது ஸ்கொட்லாந்தின் தென் கடற்கரைப் பகுதியில் அமைந்துள்ளது. 13ம் நூற்றாண்டு முதல் 17ம் நூற்றாண்டு கைவிடப்படும்வரை வரை கிளான் குடும்பத்தின் அரணாக கலாவெரொக் விளங்கியது. இது ஸ்கொட்லாந்து சுதந்திரப் போரின்போது ஆங்கிலேயரால் கைப்பற்றப்பட்டு, 14ம் நூற்றாண்டு முதல் 15ம் நூற்றாண்டு வரையான காலப்பகுதியில் சில இடுபாடுகளுக்கும் திருத்தங்களுங்கும் உள்ளானது.  

## வெளியிணைப்புகள்

- 
- Caerlaverock Society - Online walking tour & Informative links at caerlaverock.org
- Maxwell, Historic Scotland
# இரீயூனியன் கிரியோல்


**இரீயூனியன் கிரியோல்** (*Réunion Creole*, *Reunionese Creole*) என்பது இரீயூனியன் தீவில் பேசப்படும் ஒரு கிரியோல் மொழி ஆகும். இம்மொழி முக்கியமாக பிரெஞ்சு மொழியில் இருந்து தோன்றியதாகும். அதை விட மலகாசி, இந்தி, போர்த்துக்கேயம், குஜராத்தி, தமிழ் ஆகிய மொழிகளும் கலந்துள்ளன.  

இரீயூனியனில் பிரெஞ்சு மொழியே அதிகாரபூர்வ மொழியாகவும், பாடசாலை மொழியாகவும் உள்ளதால், இரீயூனியன் கிரியோல் மொழியின் எழுத்து வடிவம் பயன்பாட்டில் இல்லை. அண்மைக் காலங்களில் சில குழுக்கள் அகராதி, மற்றும் இலக்கண முறைமைகளை எழுத முயற்சி எடுத்த போதிலும், அதிகாரபூர்வமாக அவை வெளிவரவில்லை. ஆனாலும், ஆஸ்டெரிக்சு என்ற பிரபலமான பிரெஞ்சு வரைகதைகளின் இரண்டு நூல்கள் கிரியோல் மொழியில் வெளியிடப்பட்டுள்ளன.  

இரீயூனியன் கிரியோல் மொழி நாடெங்கும் பரவலாக வீட்டு மொழியாகவும், பணி மொழியாகவும் பேசப்பட்டுகிறது. பிரெஞ்சு மொழி அதிகாரபூவ மொழியாகவும், நிருவாக மொழியாகவும் உள்ளதால், பலர் இரு மொழிகளையும் தனியாகவோ அல்லது கலந்தோ சூழ்நிலைக்கேற்ப பேசி வருகின்றனர்.  

## வரலாறு
ரீயூனியன் தீவில் மக்கள் குடியேறத் தொடங்கிய முதல் ஐம்பது ஆண்டுகளில் ரீயூனியன் கிரியோல் மொழி உருவானது. கிரியோல் மொழி தற்போது இத்தீவின் 90% மக்களின் வீட்டு மொழியாக உள்ளது.
# தேனீ ஓசனிச்சிட்டு



**தேனீ ஓசனிச்சிட்டு** (*Bee Hummingbird*, *mellisuga helenae*) என்ற பறவை இனம் ஓசனிச்சிட்டு இனத்தைச் சார்ந்ததாகும். இப்பறவை ஒரு அகணிய உயிரி ஆகும். இப்பறவை கியூபா நாட்டின் இரண்டாவது பெரிய தீவான ஐலா டீ லா ஜுவெண்டடு (Isla de la Juventud) பகுதியில் அடர்ந்த காடுகள் நிறைந்த முக்கிய தீவின் முகத்துவாரங்களில் அதிகமாக காணப்படும். இப்பறவையே உலகின் சிறிய பறவை இனம் ஆகும்.  

## தன்மை
இப்பறவையின் எடை 2 கிராம் வரை இருக்கும். இதன் நீளம் பெண் 2 அங்குலம், ஆண் 1.75 அங்குலம் அளவுதான் இருக்கும். இப்பறவை நொடிக்கு 80 தடவைகள் இறக்கையை சிறகடிக்கின்றன. இப்பறவைகளில் பெண்பறவை சிலந்திகளின் நூலாம்படையைக் கொண்டு அதோடு மரப்பட்டை, பச்சை பூஞ்சைகள் சேர்த்து 2.5 செ.மீ(1 அங்குலம்) கூடு கட்டும். இக்கூடு மென்மையான தாவர இலைகளில் கூடுகளைக்கட்டுகிறது. இதன் முட்டை பட்டாணி விதையை விட பெரியதாக இருக்கும். இதில் பெண் பறவை தனியாக அடைகாத்து குஞ்சு பொரிக்கும்.  

## உணவு
அகோர பசி கொண்ட இப்பறவைகள் சிலந்திகளையும், ஈக்களையும், தேனையும், மகரந்த துகள்களையும் உணவாக உண்டு வாழ்கின்றன.  

## தோற்றம்
இதன் உடல் பகுதி கணக்கிடமுடியாத வண்ணத்திலுள்ள நிறமாக இருக்கும். இதன் அலகு சிவப்பு நிறத்தில் காணப்படுகிறது.
# சூரத்துல் பகரா



**சூரத்துல் பகரா** அல்லது **சூரா அல்-பகரா** (, ; ), குர்ஆனின் இரண்டாவது அத்தியாயமும், குர்ஆனில் உள்ள மிக நீண்ட அத்தியாயமுமாகும்.  

திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.  

திருக்குர்ஆனின் 2 அத்தியாயமாகத் திகழும் சூரத்துல் பகரா (பசு மாடு) மதீனா வாழ்வின் போது அருளப்பட்டதால் இது மதனிய்யா வகையைச் சார்ந்ததாகும்.  

## பெயர்
சூரத்துல் பகரா அரபுச் சொல்லுக்கு ** பசு மாடு ** எனப் பொருள்.  

2:72 மேலும், இந்நிகழ்ச்சியை நினைவுகூருங்கள்: நீங்கள் ஒருவனைக் கொலை செய்துவிட்டு அதுபற்றி தர்க்கித்து, ஒருவர் மற்றொருவர் மீது குற்றம் சாட்டிக்கொண்டிருந்தீர்கள். ஆனால் நீங்கள் மறைத்துக் கொண்டிருந்தவற்றை அல்லாஹ் வெளிப்படுத்த முடிவு செய்தான். 2:73 “(அறுக்கப்பட்ட) அப்பசுவின் ஒரு பாகத்தைக் கொண்டு கொலையுண்டவனை அடியுங்கள்” என அப்பொழுது நாம் கட்டளையிட்டோம். (பாருங்கள்) இவ்வாறே அல்லாஹ் மரித்தவர்களை உயிர்ப்பிக்கின்றான்; மேலும் நீங்கள் நல்லறிவு பெறும் பொருட்டு தன் சான்றுகளையும் உங்களுக்குக் காண்பிக்கின்றான்.  
## இறுதி வசனங்கள்
2:285 இந்தத் தூதர் தம் இறைவனிடமிருந்து தமக்கு அருளப்பட்டதின் மீது நம்பிக்கை கொண்டுள்ளார். அவரை ஏற்றுக் கொண்டவர்களும் அந்த வழிகாட்டுதலின் மீது நம்பிக்கை கொண்டுள்ளனர். இவர்கள் அனைவரும் அல்லாஹ்வையும் அவனுடைய வானவர்களையும் அவனுடைய வேதங்களையும் மற்றும் அவனுடைய தூதர்களையும் நம்புகின்றனர். மேலும் “அல்லாஹ்வுடைய தூதர்கள் எவருக்கிடையிலும் நாங்கள் வேற்றுமை பாராட்டுவதில்லை” என்றும், “எங்கள் இறைவனே! நாங்கள் செவியேற்றோம்; அடிபணிந்தோம். எங்கள் இறைவனே! நாங்கள் உன்னுடைய மன்னிப்பைக் கோருகிறோம். உன்னிடமே (நாங்கள்) திரும்பி வர வேண்டியிருக்கிறது” என்றும் கூறுகின்றனர். 2:286 அல்லாஹ் எந்த மனிதரையும் அவரது சக்திக்கு அதிகமாக (பொறுப்புகளைச் சுமத்தி) சிரமப்படுத்துவதில்லை. அவர் சம்பாதித்த நன்மையின் பலனும் அவருக்கே; அவர் சம்பாதித்த தீமையின் விளைவும் அவருக்கே! (நம்பிக்கை கொண்டவர்களே! நீங்கள் இவ்வாறு இறைஞ்சுங்கள்:) “எங்கள் இறைவனே! நாங்கள் மறந்து போயிருப்பினும், பிழை செய்திருப்பினும் நீ எங்களை (குற்றம்) பிடிக்காதே! எங்கள் இறைவனே! மேலும், எங்களுக்கு முன் சென்றோர் மீது நீ பாரத்தை சுமத்தியது போல் எங்கள் மீதும் பாரத்தைச் சுமத்தி விடாதே! எங்கள் இறைவனே! மேலும் நாங்கள் தாங்க இயலாத பாரத்தை எங்கள் மீது சுமத்தி விடாதே! எங்களைப் பொறுத்தருள்வாயாக! எங்களுக்கு மன்னிப்பு வழங்குவாயாக! எங்கள் மீது கருணை பொழிவாயாக! நீயே எங்கள் பாதுகாவலனாவாய்! (சத்தியத்தை) நிராகரிக்கும் மக்களுக்கு எதிராக வெற்றி கொள்ள எங்களுக்கு உதவி செய்வாயாக!”
# அமேசோனாசு (பிரேசில் மாநிலம்)



**அமேசோனாசு** (*Amazonas*, ) பிரேசிலின் 26 மாநிலங்களில் ஒன்றாகும். இது நாட்டின் வடமேற்கு மூலையில் அமைந்துள்ளது. இது பரப்பளவில் பிரேசிலின் மற்ற மாநிலங்களை விட மிகப் பெரிய மாநிலமாக விளங்குகிறது. பரப்பளவின் அடிப்படையில் உலகளவிலும் நாட்டுப்பிரிவுகளினிடையே இது 9வது மிகப் பெரும் நாட்டு நிர்வாகப் பிரிப்பாக உள்ளது.  

இதனைச் சூழ்ந்துள்ள மாநிலங்கள்: (வடக்கிலிருந்து வலஞ்சுழியாக) ரோரைமா, பாரா, மடோ குரோசோ, ரோன்டோனியா, ஆக்ரி. மேலும் பெரு, கொலொம்பியா மற்றும் வெனிசுவேலா நாடுகளுடன் தன் எல்லையைக் கொண்டுள்ளது.  

அமேசான் ஆற்றை ஒட்டி இதற்கு *அமேசோனாசு* என்ற பெயர் வந்தது. முன்னதாக *எசுப்பானிய கயானா* என அழைக்கப்பட்டப் பகுதியின் அங்கமாக பெருவின் எசுப்பானிய அரசப் பிரதிநிதி ஆட்சியில் இருந்தது. 18வது நூற்றாண்டின் துவக்கத்தில் இங்கு குடியேறிய போர்த்துக்கேயர்கள் 1750இல் ஏற்பட்ட மாட்ரிட் உடன்பாட்டின்படி தங்கள் பேரரசில் இணைத்துக்கொண்டனர். 1889இல் பிரேசிலியக் குடியரசின் மாநிலமானது.  

இந்த மாநிலத்தின் பெரும்பகுதி வெப்பமண்டலக் காடுகளாலானது; ஆற்றோரங்களில் நகரக் குடியிருப்புகள் ஏற்பட்டன. எனவே இந்த நகரங்களை படகுகள் மூலமாகவோ வானூர்திகள் மூலமாகவோத்தான் சென்றடைய முடியும். தலைநகரமாகவும் பெரிய நகரமாகவும் உள்ள மனௌசு, 1.7 மில்லியன் மக்கள் வாழும் நவீன நகரமாகும்.இந்நகர் அத்திலாந்திக்குப் பெருங்கடலிலிருந்து அமேசான் ஆற்றுவழியே 1500&nbsp;கி.மீ. தொலைவிலுள்ள காட்டின் நடுவே உள்ளது.இந்த மாநிலத்தின் மக்கள்தொகையில் பாதிக்கும் மேற்பட்டவரக்ள் இந்நகரில் வசிக்கின்றனர். மற்ற பெரிய நகரங்களான, பரின்டின்சு, மனாகபுரு, இட்டாகோவாடியாரா, டெஃபெ, கோயரி ஆகியனவும் அமேசான் ஆற்றுத்தீரத்திலேயே மாநிலத்தின் கிழக்கு பகுதியில் அமைந்துள்ளன.  

## மேற்சான்றுகள்
# சகாரா இந்தியா பரிவார்



**சகாரா இந்தியா பரிவார்** (*Sahara India Pariwar*) இந்தியாவில் இலக்னோ நகரத்தில் தலைமையகம் கொண்டுள்ள ஒரு கூட்டு நிறுவனம். சுப்ரதா ராய் இந்நிறுவனத்தின் அதிபர். இந்தியாவில் இரண்டாம் மிகப்பெரிய பணியமர்த்துகிற நிறுவனம் சகாரா என்று 2004இல் டைம் இதழ் தெரிவித்துள்ளது. 2011இல் 73,000 கோடி ரூபாய் வருவாய் பெற்றுள்ளது.  

இந்திய தேசிய வளைதடிப் பந்தாட்ட அணியை சகாரா விளம்பர ஆதரவு அளிக்கிறது. 2013 வரை இந்தியத் துடுப்பாட்ட அணியையும் சகாரா விளம்பர ஆதரவு அளித்துள்ளது.
# விளையனூர் இராமச்சந்திரன்



**வி. சு. இராமச்சந்திரன்** என்று சுருக்கமாக அழைக்கப்படும் **விளையனூர் சுப்ரமணியன் இராமச்சந்திரன்** (*Vilayanur S. Ramachandran*; பிறப்பு: 1951) ஒரு நரம்பியல் மருத்துவ நிபுணர் ஆவார். தமிழ்நாட்டைச் சேர்ந்த இவர் அமெரிக்காவில் கலிபோர்னியா பல்கலைக்கழகத்தில் உளவியல் துறைப் பேராசிரியராகப் பணியாற்றுகிறார்.  

## இளமையும், கல்வியும்
இராமச்சந்திரன் 1951 ஆம் ஆண்டு இந்தியாவின் தமிழ்நாட்டில் பிறந்தார். இவரது தாயார் கணிதத்தில் பட்டம் பெற்றவர். இந்திய அரசியலமைப்பை உருவாக்கியவர்களில் ஒருவரான அல்லாடி கிருட்டிணசாமி இவருடைய தாத்தா ஆவார். சென்னையிலும் பாங்காக்கிலும் இவர் பள்ளிக்கல்வியைப் பயின்றார். சென்னைப் பல்கலைக்கழகத்தில் இசுடான்லி மருத்துவக்கல்லூரியில் மருத்துவத்தில் பட்டம் பெற்றார். கேம்பிரிச்சில் திரினிட்டிக் கல்லூரியில் ஆய்வுப் பட்டம் பெற்றார். எப்.ஆர்.சி.பி லண்டன் பட்டமும் பெற்றார்.  

## ஆய்வும் அருஞ்செயலும்
இராமச்சந்திரன் மூளையின் வியக்கத்தக்க செயல்பாடுகளையும் நடத்தை நரம்பியல், உளவியல் சார்ந்த தெரியியல் ஆகியன பற்றியும் ஆய்வு செய்துள்ளார். பார்வை உணர்வு, ஆட்டிசம், பொய்த்தோற்ற உறுப்புகள் ஆகியன பற்றிப் பல ஆய்வுக் கட்டுரைகளை எழுதியுள்ளார். பல் வேறு ஊடகங்களிலும் அவருடைய சாதனைகள் விளக்கப்பட்டுள்ளன.  

இராமச்சந்திரன் அமெரிக்கா, கனடா, பிரித்தானியா, ஆத்திரேலியா, இந்தியா ஆகிய நாடுகளுக்குச் சென்று அங்குள்ள கல்வி நிலையங்களிலும் ஆய்வு நிறுவனங்களிலும் தம் ஆய்வுகள் தொடர்பான சொற்பொழிவுகள் ஆற்றியுள்ளார்.
# வாக்கீன் கூஸ்மான்

**வாக்கீன் ஆர்ச்சிபால்டோ கூஸ்மான் லொவேரா** (எசுப்பானியம்: Joaquín Archivaldo Guzmán Loera) (பி. டிசம்பர் 25, 1954 அல்லது ஏப்ரல் 4, 1957) மெக்சிக்கோவின் சினலோவா மாநிலத்தைச் சேர்ந்த போதைக் கடத்தல் கூட்டுத் தலைவர். "**எல் சாப்போ**" ("குட்டையானவன்") என்று செல்லப் பெயராக அறியப்படுகிறார்.  

2003இல் மெக்சிக்கோவின் மிக வெற்றிகரமான போதைக் கடத்தல் கூட்டுத் தலைவராக வந்து, இவர் பாப்லோ எஸ்கோபாரை விட பெரிய பணக்காரராக இருந்தார் என்று அமெரிக்க போதை நடைமுறை நிர்வாகம் நம்புகிறது. சுமார் 100 கோடி டாலர் சொத்து மதிப்புடன், ஃபோர்ப்ஸ் இதழின் உலகில் மிகச் செல்வந்தவர்களின் பட்டியலில் 2009இலிருந்து கூஸ்மான் சேர்ந்துள்ளார்.  

ஃபெப்ரவரி 2014இல் மெக்சிக்கோவின் சினலோவா மாநிலத்தில் கைது செய்யப்பட்டார்.  

## பிறப்பு , ஆரம்ப வாழ்க்கை

மெக்ஸிகோவின் சினாலாவோ மாநிலத்தில் சியா மட்ரே என்ற ஊரில் பிறந்தார். எட்டாவது வகுப்போடு பள்ளிப்படிப்பை நிறுத்திவிட்டார். மெக்ஸிகோவில் 1980-களில் பிரபலமாக இருந்த போதைப்பொருள் வியாபாரி மிகுல் ஏஞ்சல் பெலிக்ஸ் கலார்டோவிடம் ஆரம்பத்தில் அடியாளாகத்தான் சேர்ந்தார்.  
1989-ல் கலார்டோவை மெக்ஸிகோ போலீஸார் கைது செய்தபோது, எல் சாப்போ முன்நிலைக்கு வந்தார்.
# யாழ்ப்பாண இராச்சியம் (சிற்றம்பலம்)


**யாழ்ப்பாண இராச்சியம்** என்னும் நூல் பேராசிரியர் சி. க. சிற்றம்பலத்தைப் பதிப்பாசிரியராகக் கொண்டு வெளியான ஒரு தொகுப்பு நூல். 1992 ஆம் ஆண்டில் யாழ்ப்பாணப் பல்கலைக்கழகத்தினால் வெளியிடப்பட்ட இந்த நூல் யாழ்ப்பாண இராச்சியத்தின் பல்வேறு அம்சங்கள் தொடர்பான பல்வேறு கட்டுரைகளை உள்ளடக்கியது. தத்தமது துறைகளில் வல்லுனர்களான யாழ்ப்பாணப் பல்கலைக் கழகத்து ஆய்வாளர்கள் பலர் இந்நூலிலுள்ள கட்டுரைகளை எழுதியுள்ளனர்.  

## நோக்கம்
தேசிய இனங்களின் தனித்தன்மையை வெளிக்காட்டுவதிலும் தேசிய இனப் பிரச்சினைகளுக்குத் தீர்வு காணுவதிலும் வரலாறு முக்கியப் பங்கை வகிக்கிறது. இதனால், இலங்கைத் தமிழர்கள் தமது அரசியல் உரிமைகளைப் பெற்றுக்கொள்வதற்கு அவர்களுடைய வரலாறு தொடர்பான உண்மைகள் வெளிக்கொணரப்படுவது அவசியமானது. தனித் தேசிய இனம், தாயகம், தன்னாட்சி உரிமை போன்ற கோட்பாடுகளின் அடிப்படையிலான இலங்கைத் தமிழ் மக்களின் எதிர்பார்ப்புக்களை அடைவதில் அவர்களுடைய வரலாறு முக்கியப் பங்கு வகிக்கக்கூடியது. இந்தக் காலத்தின் தேவையை உணர்ந்தே இந்த நூல் வெளியிடப்பட்டது என்பதை இந்நூலுக்கான வெளியீட்டுரையில் இருந்து அறிந்துகொள்ள முடிகிறது.  

## உள்ளடக்கம்
இந்த நூலில் யாழ்ப்பாண இராச்சியத்தைப் பல்வேறு கோணங்களில் இருந்து ஆராயும் கட்டுரைகள் இடம்பெற்றுள்ளன. குறிப்பாக யாழ்ப்பாண வரலாற்றை ஆராய்வதற்கான மூலங்கள், அரசர்கள் காலம், என்பவற்றோடு யாழ்ப்பாண இராச்சியத்தின் அரசியல், சமூக, பண்பாட்டு அம்சங்களை ஆய்வு செய்கின்ற கட்டுரைகள் இந்நூலில் காணப்படுகின்றன. கட்டுரைத் தலைப்புக்களும், கட்டுரையாசிரியர்களின் பெயர்களும் பின்வருமாறு:  

1. வரலாற்று அறிமுகம் - கலாநிதி சி. க. சிற்றம்பலம்
1. வரலாற்று மூலங்கள் - பேரா. வி. சிவசாமி
1. யாழ்ப்பாண மன்னர்களும் போர்த்துக்கேயரும் - திருமதி சோ. கிருஷ்ணகுமார்
1. தொல்லியல் கருவூலங்கள் - ப. புஷ்பரத்தினம்
1. ஆட்சிமுறை - பேரா. சி. பத்மநாதன்
1. சமூகம் - கலாநிதி. சி. க. சிற்றம்பலம்
1. சமயம் - கலாநிதி. சி. க. சிற்றம்பலம்
1. பண்பாடு - பேரா. வி. சிவசாமி
1. சிற்பம் - செ. கிருஷ்ணராசா
1. நாணயம் - பேரா. சி. பத்மநாதன்

## இவற்றையும் காண்க
- இலங்கைத் தமிழர் வரலாறு - தமிழ் நூல் பட்டியல்
# கே. பி. ஜானகி அம்மாள்



**கே. பி. ஜானகி அம்மாள்** (*K. P. Janaki Ammal*) இந்திய விடுதலைப் போராட்ட வீராங்கனை, மேடை நாடகக் கலைஞர், விவசாய சங்கத்தின் தலைவர்களில் ஒருவர். ஜனநாயக மாதர் சங்கத்தின் ஸ்தாபகத் தலைவர்களில் ஒருவர்.  

## வாழ்க்கைச் சுருக்கம்
1917 ஆம் ஆண்டு‍ பத்மநாபன் - லட்சுமி தம்பதியருக்கு மகளாகப் பிறந்தார். எட்டாம் வகுப்பில் பள்ளியை விட்டு வெளியேறிய ஜானகி இசை வகுப்பில் சேர்ந்தார். பின்னர் அவர் பழனியப்பா பிள்ளை பாய்ஸ் கம்பெனியில் சேர்ந்து நாடகக் கலைஞரானார். அதே குழுவில் ஹார்மோனியம் வாசித்த குருசாமி நாயுடுவை அவர் மணந்தார். 1936 ஆம் ஆண்டில் காங்கிரசில் சேர்ந்த இவர் மதுரை காங்கிரஸ் கமிட்டியில் அலுவலகப் பொறுப்பாளரானார். பின்னர் அதே ஆண்டில் காங்கிரஸ் சோசலிஸ்ட் கட்சியிலும் பின்னர் கடைசி வரை இந்திய கம்யூனிஸ்ட் கட்சி (மார்க்சிஸ்ட்) உறுப்பினராக இருந்தார்.  

ப.ஜீவானந்தம் மற்றும் பி.ராமமூர்த்தி ஆகியோரை வத்தலக்குண்டுவில் சந்தித்தார். கம்யூனிசக் கருத்துக்களால் ஈர்க்கப்பட்டு‍ 1940 ஆம் ஆண்டு‍ ஒன்றுபட்ட இந்திய கம்யூனிஸ்ட் கட்சியில் சேர்ந்தார். 1967ஆம் ஆண்டில் பழைய மதுரை கிழக்கு சட்டமன்றத் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  

## அனைத்திந்திய ஜனநாயக மாதர் சங்கம்
ஜானகி அம்மாள் அனைத்திந்திய ஜனநாயக மாதர் சங்கத்தின் தமிழ்நாட்டின் முதல் தலைவர் ஆவார்.  

## இறப்பு
1992 மார்ச் 1 ஆம் தேதி இயற்கை எய்தினார்.
# பங்கஜ் உதாஸ்



**பங்கஜ் உதாஸ்,** (*Pankaj Udhas*, 17 மே 1951 – 26 பெப்ரவரி 2024) இந்தியாவைச் சேர்ந்த பாடகர். ஜக்ஜித் சிங், தலத் அஜிஸ் போன்ற கஜல் பாடகர்களைப் போல் இவரும் கஜல் பாடல்களை இசையுலகில் பிரதானப்படுத்தி பிரபலமடைந்தவர்.  

1986 இல் வெளிவந்த ‘நாம்’ இந்தித் திரைப்படத்தில் அவர் பாடிய ‘சிட்டி ஆயி ஹை’ என்ற பாடல் மிகப்பிரபலமடைந்து இவருக்கு மிகுந்த புகழைப் பெற்றுத்தந்தது. அதைத்தொடர்ந்து, பல திரைப்படங்களுக்கு இவர் பின்னணி பாடியுள்ளார். பல இசைத்தொகுதிகளை (ஆல்பம்) வெளியிட்டுள்ள இவர் சிறந்த கஜல் பாடகராக உலகளவில் அறியப்பட்டுள்ளார். 2006 ஆம் ஆண்டு இந்திய அரசு இவருக்கு பத்மஸ்ரீ விருது வழங்கி கௌரவித்தது.  

## இளவயது வாழ்க்கை
குஜராத் மாநிலத்தின் ராஜ்கோட் நகருக்கு அருகில் உள்ள ‘ஜேட்பூர்’ என்னும் ஊரில் உள்ள ஒரு குஜராத்திக் குடும்பத்தில் மூன்றாவது மகனாகப் பிறந்தார். இவருக்கு இரண்டு அண்ணன்கள் உண்டு. பெற்றோர் பெயர் : கேஷுபாய் உதாஸ் மற்றும் ஜித்துபென் உதாஸ். பங்கஜ் உதாஸின் அண்ணன் ‘மன்ஹர் உதாஸ்’ பாலிவுட் திரைப்படங்களில் பின்னணிப் பாடகர். இரண்டாவது சகோதரர் ‘நிர்மல் உதாஸ்’, நன்கறியப்பட்ட கஜல் பாடகரும், குடும்பத்தில் பாடகராக முதலில் அறிமுகமானவரும் ஆவார். குடும்பம் மும்பை சென்ற பிறகு, பங்கஜ் அங்குள்ள செயின்ட் சேவியர் கல்லூரியில் பயின்றார்.  

## இசைப்பயணம்
மூத்த அண்ணன் மன்ஹர், மேடைக்கச்சேரி செய்து வந்தது, பங்கஜ் இசைத்துறையில் நுழைவதற்கு ஏதுவாக அமைந்தது. சீன-இந்தியப் போரின்போது, அவர் பாடிய ‘ஆயே மேரே வதன் கே லோகோன்’ என்ற பாடல் மூலம் முதன்முதலாக மேடையில் அறிமுகமானார்.  

பின்னர் ராஜ்கோட்டில் உள்ள ‘சங்கீத் நாட்டிய அகாடெமி’யில் தபேலா வாசிக்கும் நுட்பங்களைக் கற்றுக்கொண்டார். இளமறிவியல் (B.Sc) பட்டம் பெற்ற பிறகு, மாஸ்டர் நவ்ரங் என்பவரிடம் சாஸ்த்ரிய சங்கீதம் (வாய்ப்பாட்டு) கற்றுக்கொண்டார்.  

‘காம்னா’ திரைப்படத்தில் பங்கஜ் உதாஸ் தனியாக பாடிய ஒரு பாடல்தான் அவருடைய முதல் திரைப்பாடல் ஆகும். அந்த திரைப்பாடலை எழுதியவர் நஃஷ் லைல்புரி; இசையமைத்தவர், உஷா கன்னா. அந்த திரைப்படம் தோல்வியடைந்த போதும் பாடல் அவருக்குப் புகழைத் தந்தது. பிறகு கஜல்கள் பக்கம் அவர் கவனம் திரும்பியது. கஜல் பாடல்கள் மேல் ஆர்வம் பெருக, அதற்காக உருது மொழியைக் கற்றார்.  

கனடாவிலும், அமெரிக்காவிலும் பத்து மாதங்கள் கஜல் கச்சேரிகள் செய்து பின் இந்தியா திரும்பினார். அவருடைய முதல் கஜல் பாடல் தொகுதி (ஆல்பம்) ‘ஆஹத்’ 1980 இல் வெளியிடப்பட்டது. அன்றிலிருந்து உதாஸ், 2011 வரை ஐம்பதுக்கும் மேற்பட்ட இசைத்தொகுதிகளையும் நூற்றுக்கும் மேற்பட்ட இசைத்தொகுப்புக்களையும் (compilation albums) வெளியிட்டுள்ளார்.  

1986 இல் ‘நாம்’ (இந்தி) திரைப்படத்தில் பாடியதில் புகழடைந்தார். 1990 இல் ‘காயல்’ திரைப்படத்துக்காக லதா மங்கேஷ்கருடன் இணைந்து ஒரு இனிமையான டூயட் பாடலைப் (மஹியா தேரி கசம்..) பாடினார். இப்பாடல் ரசிகர்களிடையே பெரிதும் பிரபலமடைந்தது. 1994 இல் ‘மொஹரா’ திரைபடத்துக்காக பெயர் பெற்ற ‘நா கஜ்ரே கி தார்..’ என்ற பாடலைப் பாடினார்.  

பின்னணிப் பாடகராக இருந்த அதேவேளை, ‘சாஜன்’, ‘யே தில் லகி’, ‘ஃபிர் தேரி கஹானி யாத் ஆயி’ போன்ற படங்களில் திரையிலும் தோன்றியுள்ளார். ‘மியூசிக் இண்டியா’ இவரது இசைத்தொகுதியான ‘ஷகுஃப்தா’ வை 1987 இல் இந்தியாவிலேயே முதன்முதலாக குறுந்தகட்டில் (சி.டி) வெளியிட்டது  

பின்பு ‘சோனி’ தொலைக்காட்சியில், திறமை தேடும் நிகழ்ச்சியான ‘ஆதப் ஆர்ஸ் ஹை’ என்னும் நிகழ்ச்சியை பங்கஜ் நடத்தினார். முதன்முதலாக ஒரு மராத்திய திரைப்படத்திலும் அவர் தோன்றியிருக்கிறார்.  

## குடும்பம்
பங்கஜ் ஃபரீதா என்பவரை மணந்தார். இந்த தம்பதிக்கு ‘நயாப்’, ‘ரேவா’ என்று இரண்டு மகள்கள் உள்ளனர்.
# ரேணுகா (நடிகை)



**ரேணுகா** தமிழ்த் திரைப்படம் மற்றும் தொலைக்காட்சி நடிகையாவார். இவர் பின்னணிப் பாடகராகவும் பணியாற்றியுள்ளார். இவர் கே. பாலச்சந்திரர் இயக்கிய தொலைக்காட்சித் தொடரான *பிரேமி*யில் நடித்துப் புகழ்பெற்றார். ஹிந்தி, மலையாளம் திரைப்படங்களில் நடித்துள்ளார்.  

## திரைப்படங்கள்
| ஆண்டு | திரைப்படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 1989 | *சம்சார சங்கீதம்* | தமிழ் |  |  |
| 1992 | கங்கராஜுலேசன்ஸ் மிஸ் அனிதா மேனன் | மலையாளம் |  |  |
| 1992 | *தேவர் மகன்* | தமிழ் |  |  |
| 1992 | *சர்கம்* | குஞ்சுலட்சுமி | மலையாளம் |  |
| 1993 | *வாத்சல்யம்* | அம்பிகா | மலையாளம் |  |
| 1994 | குடும்ப விசயம் | மலையாளம் |  |  |
| 1994 | பவித்ரம் | மலையாளம் |  |  |
| 1996 | *கல்கி* | கற்பகம் | தமிழ் |  |
| 2001 | *மன்சூன் வெட்டிங்* | மழையில் நனையும் பெண் | ஹிந்தி |  |
| 2006 | *பொய்* | தமிழ் |  |  |
| 2009 | *குயிக் கன் முருகன்* | கட்டத்தப்பட்ட அம்மா | ஆங்கிலம்
ஹிந்தி |  |
| 2009 | *அயன்* | காவேரி வேலுசாமி | தமிழ் | பரிந்துரை - *துணை நடிகைக்கான பிலிம்பேர் விருது – தமிழ்* |
| 2009 | *குரு என் ஆளு* | தமிழ் |  |  |
| 2013 | *அலெக்ஸ் பாண்டியன் (திரைப்படம்)* | ராணி | தமிழ் |  |
| 2013 | *அன்னக்கொடி* | தமிழ் |  |  |
| 2013 | *வணக்கம் சென்னை* | அஜய் அம்மா | தமிழ் |  |
| 2013 | *நளனும் நந்தினியும்* | ராஜலட்சுமி | தமிழ் | திரைப்படம் |
| 2014 | ஐந்தாம் தலைமுறை சித்தவைத்திய சிகாமணி | தமிழ் |  |  |
| 2014 | திருடன் போலீஸ் | தமிழ் | } |  |

## இவற்றையும் காண்க
# தெகிடி (திரைப்படம்)



**தெகிடி** 2014ல் வெளிவந்த திகில் திரைப்படமாகும். ரமேசு இதை இயக்கியுள்ளார். அசோக் செல்வன், ஜனனி ஐயர், ஜெயப்பிரகாஷ், பிரதீப் நாயர், ஜெயக்குமார், ராஜன் ஐயர் போன்ற பலர் நடித்துள்ளனர். இப்படத்திற்கு இசை நிவாஸ் கே. பிரசன்னா ஆவார்.  

## இயக்கம்
- இந்தத் திரைப்படத்தின் இயக்குநர், பி. இரமேஷ் 2011ஆம் ஆண்டின் *நாளைய இயக்குநர் - பருவம் 2* என்ற தொலைக்காட்சி மெய்ம்மை நிகழ்ச்சியில் முதலில் வந்தவர். ஒரு நாயின் உணர்ச்சிகளை வெளிப்படுத்திய இவரது குறும்படமான "பருதி-மாறன்" அப்போட்டியில் வென்றது.

## கதை சுருக்கம்
அசோக் செல்வன் ஒரு தனியார் துப்பறியும் நிறுவனத்தில் வேலை செய்கிறார். ஜனனி ஐயரைப் பற்றித் தகவல்களைத் திரட்டும்போது காதலில் விழுகிறார். ஜனனியிடம் தான் யார் என்ற உண்மையை சொல்ல நினைக்கும் வேளையில் அவர் முதலில் பின்தொடர்ந்து தகவல் திரட்டிய நபர்கள் எல்லாம் கொல்லப்பட்டிருப்பது தெரிய வருகிறது.  

இதனால் தான் வேலை செய்யும் நிறுவனத்தின் மீது சந்தேகம் அடைகிறார். அடுத்துத் தான் பின் தொடர்ந்து வந்த ஜனனி உயிருக்கு ஆபத்து இருப்பது தெரியவர அவரைக் காப்பாற்ற நினைக்கிறார். இதற்கான காரணங்களையும் ஏன் கொல்லப்படுகிறார்கள் என்ற மர்மத்தையும் இத்திரைப்படத்தில் திகில் கதையாக இயக்குநர் சொல்லியுள்ளார்.  

## பாடல்கள்
இத்திரைப்படத்திற்கு நிவாஸ் கே. பிரசன்னா இசையமைத்து அறிமுகமாகிறார்.  
- யார் எழுதியதோ - சத்தியபிரகாஷ்
- விண்மீன் விதையில் - அபய் ஜோத்புர்கர், சைந்தவி
- கண்களை ஒரு - அஜீஷ்
- நீதானே - சங்கர் மகாதேவன்
- நீயும் தினம் - ஆண்ட்ரியா ஜெரெமையா
# நயா ராய்ப்பூர்



**நவ ராய்ப்பூர் அடல் நகர்** (**Nava Raipur Atal Nagar**), பொருள்: **புதிய ராய்பூர் அடல் நகர்** என்பது இந்திய மாநிலமான சத்தீஸ்கரின் வருங்காலத் தலைநகராகும். காந்திநகர், சண்டிகர், புவனேசுவர் ஆகிய திட்டமிடப்பட்ட தலைநகரங்கள் வரிசையில் இந்தியாவின் நான்காம் திட்டமிடப்பட்ட தலைநகர் **நயா ராய்ப்பூர் அடல் நகர்** ஆகும்.முன்னாள் இந்தியப் பிரதமர் அடல் பிகாரி வாச்பாய் நினைவாக இப்புதிய பொலிவுறு நகரத்திற்கு முதன்முதலில் **அடல் நகர்** பெயரிடப்பட்டது. பின்னர் ஆட்சிக்கு வந்த காங்கிரஸ் அரசு இப்பெயரை சூலை 2019-இல் நவ ராய்ப்பூர் அடல் நகர் என மாற்றியது.  

## அமைவிடம்
சத்தீஸ்கர் மாநிலத்தின், ராய்ப்பூர் மாவட்டத்தில் தேசிய நெடுஞ்சாலை-6க்கும் 43க்கும் இடையில் அமைந்துள்ள நவ ராய்ப்பூர் அடல் நகர், பழைய ராய்ப்பூரில் இருந்து தென்கிழக்கே 17 கிலோமீட்டர் தொலைவில் உள்ளது. சுவாமி விவேகானந்தா விமானநிலையம் பழைய மற்றும் புதிய நகரங்களுக்கு இடையில் அமைந்துள்ளது.  

## இதனையும் காண்க
- ராய்ப்பூர்
# யாழ்ப்பாண முஸ்லிம்கள் வரலாறும் பண்பாடும் (நூல்)


**யாழ்ப்பாண முஸ்லிம்கள் வரலாறும் பண்பாடும்** என்பது யாழ்ப்பாண முஸ்லிம்களின் வரலாற்றையும் அவர்களது தனித்துவமான பண்பாடுகளையும் எடுத்துக் கூறுகின்ற ஒரு நூல் ஆகும். யாழ்ப்பாணம் ஒஸ்மானியாக் கல்லூரியில் ஆசிரியராக இருந்த எம். எஸ். அப்துல் ரகீம் இந்த நூலை எழுதியுள்ளார். யாழ்ப்பாண முஸ்லிம்களின் வரலாறு, பண்பாடு என்பவை பற்றி முறையான ஆய்வுகள் வெளிவராத நிலையில் இந்நூல் இவ்விடயம் குறித்த முன்னோடி முயற்சிகளுள் ஒன்று.  

## நோக்கம்
"தன் பெற்றோரை எப்படி ஒருவன் நன்கறிந்திருக்க விரும்புவானோ அதே போன்று தன் சமூகத்தின் சரித்திரத்தை உணர்ந்திருத்தல் அத்தியாவசியம். பாரம்பரியம் அறிந்த சமுதாயம்தான் கண்ணியத்தைக் காப்பாற்றி அதற்காகத் தொடர்ந்தும் உழைத்துவரும்." என்று இந்நூலுக்கு முன்னுரை எழுதிய இலங்கையின் அப்பீல் நீதிமன்ற நீதியரசராக இருந்த எம். எம். அப்துல்காதிறு குறிப்பிட்டுள்ளார். இந்தக் கருத்தின் அடிப்படையிலேயே இந்த நூலாசிரியரின் நோக்கமும் இருந்துள்ளது என்பது, "நமக்கு ஒரு வரலாறு வேண்டும் என்ற அவாவினால் எடுத்த முயற்சியின் பெறுபேறே இது" என அவர் குறிப்பிடுவதில் இருந்து அறிந்துகொள்ள முடிகிறது.  

## உள்ளடக்கம்
நூலின் தலைப்புக்கு ஏற்ப இது வரலாறு, பண்பாடு என இரண்டு பகுதிகளாகப் பிரிக்கப்பட்டுள்ளது. வரலாறு கூறும் முதற்பகுதி ஐந்து காலப் பகுதிகளில் யாழ்ப்பாணத்து முஸ்லிம்களின் வரலாற்றை எடுத்துரைக்கிறது. இப்பகுதியில் அடங்கிய துணைப் பிரிவுகள் வருமாறு:  
1. முஸ்லிம்களின் குடியேற்றமும் பரம்பலும்
1. போர்த்துக்கேயர் காலம்
1. ஒல்லாந்தர் காலம்
1. ஆங்கிலேயர் காலம்
1. சுதந்திரத்தின் பின்
யாழ்ப்பாணத்து முஸ்லிம்களின் பண்பாடு பற்றி விளக்கும் பகுதி பின்வருமாறு பிரிக்கப்பட்டுள்ளது:  
1. மொழி
1. இலக்கியப் பங்களிப்புக்கள்
1. அரபு இலக்கியப் பங்களிப்பு
1. சமகால இலக்கியப் பங்களிப்பு
1. கல்வி
1. சமய விழிப்புணர்ச்சி
1. பள்ளிவாசல்கள்
1. உடைகள்
1. உணவு
1. சமய சமூக விழாக்கள்
1. முஸ்லிம்களுக்கே உரித்தான கலை நிகழ்ச்சி
1. திருமண சம்பிரதாயங்கள்
1. தொழில்கள்
1. சமூக சேவை இயக்கங்கள்
1. உள்ளூராட்சி அரசியலில் முஸ்லிம்கள்

## நூல் கூறும் சில கருத்துக்கள்
இலங்கையில் முஸ்லிம்களின் வரலாற்று பற்றி ஆராந்த பலர் இலங்கையில் முஸ்லிம் குடியேற்றங்கள் முதன் முதலாக இலங்கையின் மேற்குப் பகுதியிலேயே உருவாகின என்பர். இதற்கு மாறாக, முஸ்லிம்கள் முதலில் யாழ்ப்பாணப் பகுதியிலேயே குடியேறியிருக்க வேண்டும் என்னும் கருத்தை நூலாசிரியர் முன்வைத்துள்ளார்.
# விக்கிப்பீடியா:இரங்கல்/பயனர் கே. எஸ். பாலச்சந்திரன்

:பயனர்:பாலச்சந்திரன் 2007 பெப்ரவரியில் தமிழ் விக்கிப்பீடியாவில் இணைந்தார். இவர் தொகுத்த முதல் கட்டுரை "இலங்கை வானொலி நாடகத்துறை" ஆகும். தமிழ் விக்கியில் இவர் 136 கட்டுரைகளை எழுதியுள்ளார். 1542 தொகுப்புகளைச் செய்துள்ளார். இவர் கடைசியாக "தெய்வம் தந்த வீடு" எனும் கட்டுரையில் தொகுப்பு ஒன்றினை சனவரி 8, 2013 அன்று செய்துள்ளார். இவரது கட்டுரைகள் பெரும்பாலனவை இலங்கை மற்றும் கனடிய வானொலித்துறை, திரைப்படத்துறை, நாடகத்துறை, ஈழத்துக் கலைஞர்கள், கரவெட்டி ஆகியன பற்றியவை ஆகும். அவர் விக்கி உரையாடல்களில் கலந்து கொண்டார். விக்கியை எப்படிப் பயன்படுத்துவது, எப்படிப் பங்களிப்பது என்று விரிவாகக் கற்றுக் கொண்டார். தனது பேச்சுப் பக்கத்தில் "என் கலைப்பணியின் ஒரு அங்கமாக நான் விக்கிப்பீடியாவிற்கு பங்களிப்பு செய்வதையும் கருதுகின்றேன்." என்று குறிப்பிட்டுள்ளார்.  

கே. எஸ். பாலச்சந்திரன் ஒரு முன்னோடித் தமிழ் விக்கியர். இவரது மறைவிற்கு தனது ஆழ்ந்த இரங்கலை விக்கிச் சமூகம் தெரிவித்துக் கொள்கிறது.
# கொத்தமங்கலம் சுப்பு


**கொத்தமங்கலம் சுப்பு** (*Kothamangalam Subbu*, 10 நவம்பர் 1910 - 15 பெப்ரவரி 1974) என்பவர் கவிஞர், பாடலாசிரியர், எழுத்தாளர், நடிகர், திரைப்பட இயக்குநர், கதை வசனகர்த்தா, வில்லுப்பாட்டிசைக் கலைஞர் என்று மட்டுமல்லாது பத்திரிக்கையாளர், துணைஆசிரியர், நாடகநடிகர் என்று பன்முகங்கள் கொண்ட அறிஞராக அறியப்பட்டார். மிகப் பிரபலமான *தில்லானா மோகனாம்பாள்* தொடர்கதையை ஆனந்த விகடனில் *கலைமணி* என்ற புனைபெயரில் எழுதியவர். பத்மசிறீ விருது பெற்றவர்.  

## ஆரம்ப காலம்
கொத்தமங்கலம் சுப்புவின் இயற்பெயர் சுப்பிரமணியன். இவர் தமிழ்நாட்டின் புதுக்கோட்டை மாவட்டம், ஆவுடையார்கோவில் என்ற சிறுநகர்க்கு அருகே அமைந்துள்ள கண்ணரியேந்தல் என்னும் சிற்றூரில் மகாலிங்கம் ஐயருக்கும், கங்கம்மாளுக்கும் பிறந்தார். சிறு வயதிலேயே தாயை இழந்த சுப்பு, சிற்றன்னையின் பராமரிப்பில் வளர்ந்தார். 8 ஆம் வகுப்பு வரை கல்வி பயின்றார். சொந்தத்திலேயே மீனாட்சி என்ற பெண்ணைத் திருமணம் (பிற்காலத்தில் பிரபலமான நடிகை சுந்தரிபாயைத் திருமணம் செய்தார்.) செய்துகொண்ட சுப்பு காரைக்குடி அருகே உள்ளகொத்தமங்கலம் என்ற ஊருக்குக் குடிபெயர்ந்து, அங்கே வணிக நிறுவனம் ஒன்றில் எழுத்தராகப் பணியாற்றினார். ஆனாலும், அவரது ஆர்வம் நாடகங்களிலும், நடிப்பிலும், பாடல்களிலும் இருந்தது. கவிதைகள் இயற்ற ஆரம்பித்தார். 3,500 பாடல்களில் *காந்திமகான் கதையை* எழுதினார். பல நாட்டுப் பாடல்களை இயற்றியிருக்கிறார். 1930களின் இறுதியில் தமிழ்த் திரைப்படங்களில் நடிக்கும் வாய்ப்பு இயக்குநர் கே. சுப்பிரமணியம் மூலம் கிட்டியது.  

## திரையுலகப் பணி
கொத்தமங்கலம் சுப்பு முதன் முதலில் 1935 ஆம் ஆண்டில் கே. சுப்பிரமணியம் இயக்கிய பட்டினத்தார் திரைப்படத்தில் நடித்தார். 1936 இல் சந்திரமோகனா என்ற திரைப்படத்தில் நடிகர் எம். கே. ராதாவின் நண்பனாக நடித்தார். அதன் பின்னர் 1937 இல் மைனர் ராஜாமணி, தொடர்ந்து அனாதைப் பெண், அதிர்ஷ்டம், திருநீலகண்டர், சாந்த சக்குபாய், அடங்காப்பிடாரி, கச்ச தேவயானி, மதனகாமராஜன் போன்ற திரைப்படங்களில் நடித்தார்.
# ஸ்ரீ ஸ்ரீநிவாசன்



**பத்மநாபன் ஸ்ரீகாந்த் ஸ்ரீநிவாசன்** (பி. பிப்ரவரி 23, 1967, சண்டிகர், இந்தியா), கொலம்பியா மாவட்டம் சுற்று மேல் முறையீட்டு நீதிமன்றத்தில் பணி புரிகிற அமெரிக்க நீதிபதி. ஸ்டான்ஃபொர்ட் பல்கலைக்கழகச் சட்டக் கல்லூரியிலிறுந்து பட்டம் பெற்று, 2013இல் பராக் ஒபாமாவால் நீதிபதி பதவிக்கு நியமிக்கப்பட்டு மேலவையால் உறுதி செய்யப்பட்டார். இதற்கு முன் இவர் தனிப்பட்ட வழக்கறிஞராகவும், அமெரிக்க துணை அரசுத் தலைமை வழக்கறிஞராகவும் பணியாற்றியுள்ளார்.  

ஸ்ரீநிவாசனின் தாயார், தந்தையார் திருநெல்வேலி மாவட்டத்தில் உள்ள திருவேங்கடநாதபுரம் என்ற கிராமத்தை சேர்ந்தவர்கள். 1960களில் இவரின் குடும்பம் அமெரிக்காவின் கேன்சஸ் மாநிலத்திற்கு குடியேறியுள்ளனர்.  


- Biographical Directory of Federal Judges Srinivasan, Srikanth
# இந்துஸ்தான் போட்டோ ஃபிலிம்ஸ்


**இந்துஸ்தான் போட்டோ பிலிம்ஸ் ** , நீலகிரி மாவட்டத்திலுள்ள ஒரே பொதுத் துறை நிறுவனமும், தெற்காசியாவில் அமைக்கப்பட்ட ஒரே பிலிம் தொழிற்சாலையுமாகும் .  

## துவக்கம் மற்றும் செயல்பாடு
1960ம் ஆண்டு உதகையில் உதயமான இந்நிறுவனம் 1967ம் ஆண்டு, அப்போதைய பிரதமர் இந்திரா காந்தியால் தொழிற்சாலையின் முதல் உற்பத்தி துவங்கிவைக்கப்பட்டது. இதில், 5000 தொழிலாளர்கள் நேரடியாகவும், 1 லட்சம் பேர் மறைமுகமாகவும் பயனடைந்து வந்தனர். ஆலையை விரிவுப்படுத்த எண்ணிய ஒன்றிய அரசு 500 கோடி ரூபாயில் புதிய எக்சு-கதிர் தொழிற்சாலையை, உதகை இந்து நகர் பகுதியில் அமைத்து, மேலும் பல தொழிலாளர்களுக்கு வேலை வாய்ப்பை கொடுத்தது. ஆலையில் பணிபுரிந்து வந்த 5400 தொழிலாளர்களை படிப்படி யாக குறைக்க ஒன்றிய அரசு நடவடிக்கை எடுத்தது. அதன் விளைவாக 2014 ஆம் ஆண்டில் , 660 தொழிலாளர்கள் மட்டுமே பணிபுரிந்து வந்தனர் .  

## ஆலையின் வளர்ச்சி
உதகைமண்டலத்தின் இந்து நகரில் 500 கோடிகள் செலவில் புதிய எக்ஸ்-ரே தொழிற்சாலையை விரிவுபடுத்தியது. இதன்மூலம் உதகை தொழிற்சாலையின் வளர்ச்சிக்கு உதவ முடியும் என்று ஒன்றிய அரசு நினைத்தது.  

## தொழிற்சாலை மூடல்
2013 ஆம் ஆண்டு ஜூன் மாதத்தில் நடைபெற்ற பொதுத் துறை நிறுவனங்களுக்கான மறுசீரமைப்பு வாரியக் கூட்டத்தில், இந்த ஆலையில் பணியாற்றும் அனைத்து ஊழியர்களுக்கும் விருப்ப ஓய்வு வழங்கவும், அதற்காக 2007-ஆம் ஆண்டின் ஊதிய மறுசீரமைப்பின்படி இத் தொகை வழங்கப்படுமெனவும், இதற்கான இறுதி அறிவிப்பை நீதிமன்றம் வெளியிடும் எனவும் தெரிவிக்கப்பட்டது .விருப்பு ஓய்வு திட்டத்துக்கு நிதி 2014 ஆம் ஆண்டு பட்ஜெட்டில் ஒதுக்கப்பட்டுள்ளதால், ஆலை மூடப்படுவது உறுதியாகியுள்ளது.
# சனுஷா


**சனுஷா** (பிறப்பு 3 நவ‌ம்ப‌ர் 1994) என்பவர் திரைப்பட நடிகை ஆவார். இவர் மலையாளம், தமிழ் திரைப்படங்களில் நடித்தவர்.  

## வாழ்க்கைக் குறிப்பு
இவர் கேரளத்தின் காசர்கோடு மாவட்டத்தில் உள்ள நீலேஸ்வரத்தில் பிறந்தவர்.  
கண்ணூர் மாவட்டத்தில் உள்ள பள்ளிக்குன்னு ஸ்ரீபுரம் பள்ளியில் படித்தவர்.  
இளைய வயதிலேயே திரைத்துறைக்குள் நுழைந்தார். வினயன் இயக்கிய நாளை நமதே என்ற தமிழ்த் திரைப்படத்தில் நடித்தார். பின்னர், திலீப் நாயகனாக நடித்த மிஸ்டர் மருமகன் என்ற மலையாளத் திரைப்படத்தில் முக்கிய கதாப்பாத்திரத்தில் நடித்தார்.  

## விருதுகள்
- காழ்ச என்ற திரைப்படத்திற்காக, 2004-இல் சிறந்த இளம் நடிகைக்கான விருதினைப் பெற்றார்..
- ஏசியாநெட் விருதுகள்

## திரைப்படங்கள்
| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 2000 | தாதா சாகிப் | மலையாளம் |  |  |
| 2001 | கருமாடிக்குட்டன் | மலையாளம் |  |  |
| காசி | தமிழ் |  |  |  |
| 2002 | கண்மஷி | மலையாளம் |  |  |
| மீசை மாதவன் | ருக்மிணி | மலையாளம் |  |  |
| 2003 | என்றெ வீடு அப்பூன்றேம் | டீனா | மலையாளம் |  |
| 2004 | மஞ்ஞு போலொரு பெண்குட்டி | கனி | மலையாளம் |  |
| காழ்ச | அம்பிளி | மலையாளம் | வென்றார், சிறந்த குழந்தை கேரள அரசின் திரைப்பட விருது<small>(also for Soumyam)</small> |  |
| சௌம்யம் | மலையாளம் | வென்றார், சிறந்த குழந்தை நட்சத்திரத்திற்கான கேரள அரசின் திரைப்பட விருது<small>(also for காழ்ச)</small> |  |  |
| மாம்பழக்காலம் | மாளு | மலையாளம் |  |  |
| 2006 | பங்காரம் | விந்தியா ரெட்டி | தெலுங்கு |  |
| கீர்த்திசக்ரா | காஷ்மீரியப் பெண் | மலையாளம் |  |  |
| 2007 | சோட்டா மும்பை | மெர்சி | மலையாளம் |  |
| 2008 | பீமா | சாலினியின் சகோதரி | தமிழ் | } |

## முக்கிய வேடம் ஏற்றவை
| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 2008 | நாளை நமதே | சாந்தி | தமிழ் |  |
| 2009 | ரேனி குண்டா | ஊமைப் பெண் | தமிழ் |  |
| 2011 | நந்தி | கார்த்திகா | தமிழ் |  |
| எத்தன் | செல்வி | தமிழ் |  |  |
| பரிமளா திரையரங்கம் | தமிழ் |  |  |  |
| 2012 | மிஸ்டர் மருமகன் | ராஜலட்சுமி | மலையாளம் |  |
| இடியட்ஸ் | மலையாளம் |  |  |  |
| 2013 | அலக்ஸ் பாண்டியன் | தமிழ் |  |  |
| சக்கறியாயுடெ கர்ப்பிணிகள் | மலையாளம் |  |  |  |
# வார்ப்புரு:குர்ஆன்



| list1name = text  
| list1title = Text  
| list1 =  
- அத்தியாயம்
  - 

- Verse
- Section
- *Muqatta'at*

| list2name = content  
| list2title = Content  
| list2 =  
- Animals
- Eschatology
- Female figures
- God
- Legends
- Miracles
- Parables
- 
Prophets  
- Science

| list3name = reading  
| list3title = Reading  
| list3 =  
- Elocution
- Memorized
- Reciter
- 
School  
- Speed

| list4name = translation  
| list4title = Translations  
| list4 =  
- List
- English translations

| list5name = history  
| list5title = History  
| list5 =  
- Samarkand Kufic Quran

- Sana'a manuscript

- Topkapi manuscript

| list6name = exegesis  
| list6title = Exegesis  
| list6 =  
- Abrogation
- Biblical narratives
- Esoteric interpretation
- Hermeneutics
- 

- Revelation

| list7name = related  
| list7title = Related  
| list7 =  
- Createdness
- Criticism
- Inimitability
- Qur'an and tradition
- Qur'anism
- Shi’a view

| belowstyle = :0;  
| below =  
- Category
- Islam portal

| navbarstyle = padding-top:0;  

}}<noinclude>  

</noinclude>
# பீட் சீகர்


**பீட் சீகர்** (*Pete Seeger*, மே 3, 1919 – சனவரி 27, 2014) உலகெங்கும் முற்போக்கு இயக்கங்களில் பாடப்படும் *நாம் வெற்றி பெறுவோம்* (We Shall Over Come) என்ற சங்கநாதத்தை பிரபலப்படுத்தியவரும், ஆங்கில நாடோடிப்பாடல்களின் இதயத்துடிப்பு என்று போற்றப்பட்டவருமாவார் .  

## பிறப்பு , ஆரம்ப வாழ்க்கை
3.5.1919 அன்று நியூயார்க் நகரில் பிறந்தவர். 1937ம் ஆண்டில் தன்னை இளம் கம்யூனிஸ்ட் லீக் அமைப்பில் இணைத்துக் கொண்டார் . தனது 23ம் வயதில் 1942ம் ஆண்டில் அமெரிக்க கம்யூனிஸ்ட் கட்சியில் இவர் சேர்ந்தார்.இவர் 1948ம் ஆண்டில் தி வீவர்ஸ் என்ற கிராமியப்பாடல்கள் குழுவை ஐந்து நபர்களுடன் சேர்ந்து உருவாக்கினார். 1941ம் ஆண்டில் ஜெர்மனி சோவியத் யூனியன் மீது தாக்குதல் தொடுத்த பின் நேசநாடுகளுக்கு ஆதரவாக இரண்டாம் உலகப்போரில் அமெரிக்கா பங்கு பெற வேண்டுமென்று இவர்கள் கூறினர். அதற்கு முன் இவர்கள் அமெரிக்கா இரண்டாம் உலகப்போரில் தலையிடக்கூடாது என்று பாடி வந்தனர்.  

## ஏகாதிபத்திய எதிர்ப்பும் , போராட்டங்களும்
சீகர் வாழ்நாள் முழுவதும் ஏகாதிபத்தியத்தை எதிர்த்து இயக்கம் நடத்தியவர். ஆயுத ஒழிப்பு தொடர்பாக சமரசமற்ற போராட்டத்தை நடத்தி வந்த இவர் , நிறவெறிக்கு எதிராக மார்ட்டின் லூதர் கிங் நடத்திய போராட்டத்தில் நேரிடையாக கலந்து கொண்டு அவருடன் இணைந்து நடந்தவர். அவருடைய பாடல்கள் அந்த இயக்கத்துக்கு உத்வேகம் அளித்தன.2007ம் ஆண்டில் அமெரிக்க பொருளாதாரம் சீரழிவைக் கண்ட போது இவர் சுரண்டலுக்கு எதிராக நடைபெற்ற போராட்டத்தில் தன்னார்வமாக கலந்து கொண்டார். அதே போல் வால் ஸ்ட்ரீட்டை நிரப்புவோம் இயக்கத்திலும் இவர் கலந்து கொண்டார். சுற்றுச்சூழல் அழிக்கப்படுவதை எதிர்த்து குரல் கொடுத்தார். ஹட்சன் நதியை தூய்மைப்படுத்த கோரி நடந்த போராட்டத்தில் தன்னை முன்னிறுத்திக் கொண்டவர். இவர் ஒரு பொதுவுடைமைவாதி என்பதால் மக்கார்த்தி காலகட்டத்தில் இவருடைய ஒளிபரப்புகளுக்கு அமெரிக்க அரசு தடைவிதித்தது. இவரை அமெரிக்காவின் எப்.பி.ஐ தொடர்ந்து கண்காணித்து வந்தது.
# ஒலிம்பிக் விளையாட்டுகள் நடைபெற்ற இடங்கள்

1896ஆம் ஆண்டு தற்கால ஒலிம்பிக் விளையாட்டுக்கள் தொடங்கப்பட்டது முதல் 22 வெவ்வேறு நகரங்களில் 27 கோடைக்கால ஒலிம்பிக் விளையாட்டுக்களும் 19 வெவ்வேறு நகரங்களில் 22 குளிர்கால ஒலிம்பிக் விளையாட்டுக்களும் நடத்தப்பட்டுள்ளன. தவிரவும், மூன்று கோடைக்கால மற்றும் இரண்டு குளிர்கால விளையாட்டுக்கள் நடைபெறுவதாயிருந்து உலகப் போரினால் இரத்து செய்யப்பட்டன: 1916இல் பெர்லின் (கோடை), 1940இல் தோக்கியோ (கோடை) மற்றும் சப்போரோ (குளிர்), 1944இல் இலண்டன் (கோடை) மற்றும் இத்தாலி (குளிர்). ஏதென்சில் நடந்த 1906 கோடைக்கால ஒலிம்பிக் போட்டிகள் பன்னாட்டு ஒலிம்பிக் குழுவால் தற்போது அங்கீகரிக்கப்படவில்லை. எதிர்வரும் ஒலிம்பிக் விளையாட்டுப் போட்டிகளை நடத்த ப.ஒ.கு மூன்று நகரங்களை தேர்ந்தெடுத்துள்ளது: 2016 கோடைக்கால ஒலிம்பிக் விளையாட்டுப் போட்டிகள் இரியோ டி செனீரோவிலும் 2018 குளிர்கால ஒலிம்பிக் விளையாட்டுப் போட்டிகள் பையோங்சாங், தென் கொரியாவிலும் 2020 கோடைக்கால ஒலிம்பிக் விளையாட்டுப் போட்டிகள் தோக்கியோவிலும் நடைபெறவுள்ளன.  

## ஒலிம்பிக் நடத்திய நகரங்கள்
:*தனியான கோடைக்கால மற்றும் குளிர்கால பட்டியல்களுக்கு, தற்கால கோடைக்கால ஒலிம்பிக் விளையாட்டுக்களின் பட்டியல் மற்றும் குளிர்கால ஒலிம்பிக் விளையாட்டுக்களின் பட்டியல்* காண்க.  

| ஏதென்ஸ் | ஐரோப்பா | <span>S005</span>I | — | கோடை | 1896 | ஏப்ரல் 6 | ஏப்ரல் 15 |  |  |
| --- | --- | --- | --- | --- | --- | --- | --- | --- | --- |
| பாரிஸ் | ஐரோப்பா | <span>S005</span>II | — | கோடை | 1900 | மே 14 | அக்டோபர் 28 |  |  |
| செயின்ட் லூயிஸ் (மிசோரி) | வட அமெரிக்கா | <span>S005</span>III | — | கோடை | 1904 | சூலை 1 | நவம்பர் 23 |  |  |
| ஏதென்ஸ் | ஐரோப்பா | <span>S005</span> | — | கோடை | 1906 | ஏப்ரல் 22 | மே 2 |  |  |
| இலண்டன் | ஐரோப்பா | <span>S005</span>IV | — | கோடை | 1908 | ஏப்ரல் 27 | அக்டோபர் 31 |  |  |
| ஸ்டாக்ஹோம் | ஐரோப்பா | <span>S005</span>V | — | கோடை | 1912 | மே 5 | சூலை 22 |  |  |
| பெர்லின் | ஐரோப்பா | <span>S006</span>VI | — | கோடை | 1916 | colspan=2 align=முதல் உலகப் போர் காரணமாக இரத்து செய்யப்பட்டது |  |  |  |
| ஆண்ட்வெர்ப் | ஐரோப்பா | <span>S007</span>VII | — | கோடை | 1920 | ஏப்ரல் 20 | செப்டம்பர் 12 |  |  |
| சமோனி | ஐரோப்பா | — | <span>W001</span>I | குளிர் | 1924 | சனவரி 25 | பெப்ரவரி 4 |  |  |
| பாரிஸ் | ஐரோப்பா | <span>S008</span>VIII | — | கோடை | 1924 | மே 4 | சூலை 27 |  |  |
| செயின்ட் மோரிட்சு | ஐரோப்பா | — | <span>W002</span>II | குளிர் | 1928 | பெப்ரவரி 11 | பெப்ரவரி 19 |  |  |
| ஆம்ஸ்டர்டம் | ஐரோப்பா | <span>S009</span>IX | — | கோடை | 1928 | மே 17 | ஆகத்து 12 |  |  |
| பிளாசிடு ஏரி | வட அமெரிக்கா | — | <span>W003</span>III | குளிர் | 1932 | பெப்ரவரி 4 | பெப்ரவரி 15 |  |  |
| லாஸ் ஏஞ்சலஸ் | வட அமெரிக்கா | <span>S010</span>X | — | கோடை | 1932 | சூலை 30 | ஆகத்து 14 |  |  |
| கார்மிஸ்க்-பார்ட்டென்கிர்க்கென் | ஐரோப்பா | — | <span>W004</span>IV | குளிர் | 1936 | பெப்ரவரி 6 | பெப்ரவரி 16 |  |  |
| பெர்லின் | ஐரோப்பா | <span>S011</span>XI | — | கோடை | 1936 | ஆகத்து 1 | ஆகத்து 16 |  |  |
| சப்போரோ | ஆசியா | — | <span>W005a</span>V | குளிர் | 1940 | colspan=2 align= இரண்டாம் உலகப் போர் காரணமாக கைவிடப்பட்டது | சூலை 24 | ஆகத்து 9 | } |

## மேற்சான்றுகள்
# விக்கிப்பீடியா:பொழிப்புரை



**நெருக்கமான பொழிப்புரை** என்பது வேறு மூலங்களிலிருந்து எடுக்கப்பட்ட உள்ளடக்கங்கள் மேலெழுந்தவாறு மாற்றம் செய்யப்படுதலைக் குறிக்கும். பயனர் பொதுவாக "*மூல உள்ளடக்கத்தை தன் சொந்த சொற்களில் சுருக்கமாகக் குறிப்பிடுதல்*" வேண்டும். மெய்யறிதன்மைக்கு ஏற்ப அவை மேற்கோள் சுட்டுதல் வேண்டும்.  

மட்டுப்படுத்தப்பட்ட நெருக்கமான பொழிப்புரைகள் சரியான காரணத்திற்கேற்ப ஏற்றுக் கொள்ளப்படலாம். எனினும், மூலம் தெளிவாக உள்ளடக்கத்தில் காரணத்தைக் கொண்டிருக்க வேண்டும். எ.கா: "யோன் ஸ்மித்தின் கூற்றுப்படி ...," இதில் அடிக்குறிப்பு மேற்கோளை கொண்டிருக்க வேண்டும்.
# பாகன் (திரைப்படம்)



**பாகன்** 2012ல் வெளிவந்த தமிழ்த் திரைப்படமாகும். இதனை முகமது அஸ்லாம் இயக்கியிருந்தார். ஸ்ரீகாந்த், சூரி, பாண்டி, கோவை சரளா, சனனி ஐயர் ஆகியோர் முக்கிய கதாப்பாத்திரத்திங்களில் நடித்திருந்தனர்.  

## நடிகர்கள்
- ஸ்ரீகாந்த் (நடிகர்)
- சனனி ஐயர்
- கோவை சரளா
- சூரி
- பாண்டி
- ஏ. வெங்கடேஷ் (இயக்குநர்)

## ஆதாரம்


- பாகன் - திரைப்பட விமர்சனம்
- பாகன் திரைப்பட இசை வெளியீடு - சினிமா இணைப்புகள்